《善颂堂》
宋代·袁说友

家法传忠孝，朝英仰正平。
抗词严庙制，勇去乐亲荣。
一室从新扁，群公咏落成。
清风天籁静，斜日雪山横。
养志闵曾重，浮名广受轻。
闻风千载下，凛凛万夫惊。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。